Taman Eko Rimba Bukit Wang

Taman Eko Rimba Bukit Wang (atau Rekreasi Bukit Wang dan Hutan Lipur Bukit Wang) merupakan satu kawasan rekreasi hutan lipur dan air terjun yang terletak di Kedah. Taman eko rimba merupakan salah satu destinasi popular di negeri tersebut. Taman Eko RImba Bukit Wang terletak di dalam Hutan Simpan Kekal Bukit Peranginan, dalam Daerah Kubang Pasu, Kedah, dan dihubungi dengan jalan raya bertar. Taman ini merupakan sejenis hutan dipterokarp pamah. Kemasukan adalah percuma dari jam  7.00 pagi hingga 6.00 petang.

 Sejarah 
Taman Eko Rimba Bukit Wang diurus selia oleh Jabatan Perhutanan Negeri Kedah, meruapakan cabang kepada Jabatan Perhutanan Semanjung Malaysia. Ia ditubuhkan pada tahun 1976, bersama-sama dengan Taman Eko Rimba Sungai Teroi di Daerah Langkawi, dengan luas lebih kurang . Kawasan rekreasi ini turut memiliki nilai sejarah tersendiri apabila terdapat sebuah empangan yang dibina oleh British pada tahun 1913.

Pada Ogos 2021, Taman Eko Rimba Bukit Wang telah menjadi antara salah satu lokasi terjejas akibat tragedi kepala air pada musim hujan melanda negara. Akibat dari tragedi itu pada November tahun yang sama, Pengarah Jabatan Perhutanan Negeri Kedah (JPNK), Muhammad Abdullah telah membuat keputusan untuk menutup kawasan ini buat sementara waktu kerana kehadiran pelawat dapat dikhuatiri terdedah kepada perakara yang tidak diingini iaitu risiko kemalangan berikutan terdapat sisa runtuhan di sini. Penutupan ini juga berlaku kepada semua taman eko rimba dan hutan simpan negeri yang terdapat di negeri Kedah; yang juga semasa berada dalam Fasa 2 Pelan Pemulihan Negara bagi mengelakkan penularan wabak COVID-19. 

Kerja-kerja membaik pulih akibat kerosakan diluluskan oleh kerajaan negeri pada Mac 2022 lalu. Pembaikan yang terlibat ialah membaiki jambatan yang rosak, serta penyelenggaran semula tandas dan surau. Bahagian atas Taman Eko Rimba Bukit Wang telah dicadangkan ditutup oleh JPNK akibat kawasan yang semak-samun dan tiada pengunjung. Pengunjung yang hadir hanya bermandi-manda dibawah bahagian bawah sahaja.

 Pengangkutan 
Taman Eko Rimba Bukit Wang  terletak kira-kira  dari Jitra dan  dari ibu negeri Kedah, Alor Setar.

 Kemudahan 
Terdapat kemudahan yang telah disediakan oleh Jabatan Perhutanan Negeri Kedah seperti tempat letak kereta, surau, wakaf rehat, tandas awam, restoran dan gerai, chalet dan tapak perkhemahan.

 Lihat juga 
 Pelancongan di Kedah

 Rujukan 

 Pautan luar 



Kategori:Air terjun di Kedah
Kategori:Penubuhan 1976 di Malaysia